recursal/SuperWikiNEXT-32B huggingface dataset:
இராஜகோபுரம்
**கொரநாட்டுக் கருப்பூர் சுந்தரேசுவரர் கோயில்** என்பது தஞ்சாவூர் மாவட்டத்தில் கொரநாட்டுக் கருப்பூர் என்ற ஊரில் அமைந்துள்ள சிவாலயமாகும். இந்த சிவாலயத்தினை திருப்பாடலவனம் சுந்தரேஸ்வரர் கோயில் என்றும் அழைப்பர். புராணக் காலத்தில் கொரநாட்டுக் கருப்பூர் என்ற இவ்வூர் திருப்பாடலவனம் என்று அழைக்கப்பட்டு வந்துள்ளது.

அமைவிடம்
--------

கும்பகோணம்- சென்னை சாலையில் கும்பகோணத்திலிருந்து மூன்று கி.மீ. தொலைவில் உள்ள ஊர் கருப்பூர் உள்ளது. கொரநாட்டுக்கருப்பூர் என்றும் அழைக்கப்படும் இவ்வூரில் தலவிருட்சமான பாதிரி மரங்கள் அதிகமாக இருந்ததால் திருப்பாடலவனம் என்று முன்னர் அழைக்கப்பட்டது. .

கோயில் அமைப்பு
--------------

கோயிலின் முகப்பில் ஐந்து நிலைகளைக் கொண்ட ராஜகோபுரம் அமைந்துள்ளது. கருவறையில் சிவலிங்கத்திருமேனியாக உள்ள இறைவன், கீழ்திசை நோக்கி உள்ளார். இறைவியின் சன்னிதி தென்திசை நோக்கி அமைந்துள்ளது. முதல் பிரகாரத்தில் வாகன மண்டபமும், மடப்பள்ளியும், திருமாளிகைப் பத்தியும், வடகிழக்கு ஈசானிய மூலையில் யாகசாலையும், தென் மேற்கில் கருவறையும் அமைந்துள்ளன. இரண்டாம் பிரகாரத்தில் தட்சிணாமூர்த்தி, விநாயகர், சுப்பிரமணியர், சப்தமாதர்கள், லட்சுமி, துர்க்கை ஆகியோருடைய சிற்பங்கள் காணப்படுகின்றன. வடபுறத்தில் நடராஜர், பைரவர் மற்றும் வடகிழக்கு மூலையில் நவக்கிரக நாயகர்கள் உள்ளனர்.  கோயிலின் இடப்புறம் அபிராமி அம்மன் சன்னதி உள்ளது.

இறைவன், இறைவி
-------------

இத்தலத்தில் உள்ள இறைவன் சுந்தரேஸ்வரர், சுந்தரர், லோகசுந்தரர் என்றழைக்கப்படுகிறார். இறைவி அபிராமி ஆவார்.. இது பஞ்சகுரோசத்தலங்களில்  ஒன்றாகும்.

பெட்டி காளியம்மன் கோயில்
------------------------

இக்கோயில் வளாகத்தில் மூலவர் கருவறைக்கு இடப்புறம் உள்ள பகுதியில் பெட்டி காளியம்மன் கோயில் என்றழைக்கப்படும் சுந்தரமகாகாளியின் சன்னதி தனியாக அமைக்கப்பட்டுள்ளது.

மற்றொரு கோயில்
--------------

இவ்வூரில் திறந்த நிலையில் உள்ள, லிங்கத்திருமேனியைக் கொண்ட அகத்தீசுவரர் கோயில் என்ற மற்றொரு சிவன் கோயில் உள்ளது. அக்கோயில் தேவார வைப்புத்தலமாகும்.

இவற்றையும் பார்க்க
------------------

* அருள்மிகு சுந்தரேஸ்வரர் திருக்கோயில், தினமலர் கோயில்கள்

மேற்கோள்கள்
-----------

1. 1 2 3   பக்தர்களைக் காக்கும் பெட்டி காளி, தினத்தந்தி, 8.7.2014
2. ↑   திருக்குடந்தை அருள்மிகு ஆதிகும்பேசுவரசுவாமி திருக்கோயில் தல வரலாறு, 2004 (மகாமக ஆண்டு)
3. ↑   பு.மா.ஜெயசெந்தில்நாதன், தேவார வைப்புத்தலங்கள், வர்த்தமானன் பதிப்பகம், சென்னை, 2009

படத்தொகுப்பு
------------

* நுழைவாயில்நுழைவாயில்
* முன்மண்டபம்முன்மண்டபம்
* மூலவர் விமானம்மூலவர் விமானம்
* இறைவி விமானம்இறைவி விமானம்
* வலது வெளித்திருச்சுற்றுவலது வெளித்திருச்சுற்று
* இடது வெளித்திருச்சுற்றுஇடது வெளித்திருச்சுற்று
**ரேச்சல் லோ** (Rachael Low) (பிறப்பு; 6, சூலை 1923) என்பவர் ஒரு ஆங்கிலேய திரைப்பட வரலாற்றாசிாியா் ஆவார். இவர் 'த ஹிஸ்டிரி ஆப் த பிாிட்டிஸ் பிலிம்' என்ற பிரபல நூலின் படைப்பாளி ஆவாா்.

இவர் கேலிச் சித்திர ஓவியரான சாா் டேவிட் லோ, அவா்களின் மகள் ஆவாா். இவா் 1994 ஆம் ஆண்டு த லண்டன் ஸ்கூல் ஆப் எகனாமிக்ஸ் இல் சமூகவியல் மற்றும் பொருளியலில் இளங்கலை பட்டம் பெற்றுள்ளாா். இவா் 1949 ஆம் ஆண்டு லண்டன் பல்கலைக்கழகத்தில் முனைவா் பட்டமும் பெற்றுள்ளாா். இவா் 'த ஹிஸ்டிரி ஆப் த பிாிட்டிஸ் பிலிம்' என்ற நூலை ஏழு தொகுதிகளாக 1948 மற்றும் 1985 இவ்விடைப்பட்ட காலத்தில் வெளியிட்டுள்ளாா். இந்நூல் பிாிட்டனின் திரைப்பட தயாாிப்பு தோற்றம் 1896 முதல் 1939 வரை உள்ள நிஜ விவரங்களை சோதனை மேற்கொள்வதாக அமைந்துள்ளது. இவருக்கு கேம்பிாிட்ஜ் லூசி கேவண்டிஸ் கல்லூாி ஆய்வு உதவித்தொகையை அவா் பின்பு மேற்கொண்ட தொகுதிகளின் தொகுப்புக்கு வழங்கியுள்ளது.

திரைப்பட திறனாய்வாளா் மேத்தீவ் ஸ்வீட் லோவின் திரைப்பட வரலாற்றாசிாியா்கள் பற்றி படைக்கப்பட்ட'டிரென்னஸ் இன்புலியன்ஸ்'ஜ திறனாய்வு செய்துள்ளாா்.

மரபுரிமை
--------

வருடாந்திர ரேச்சல் லோ விாிவுரை 2007 ஆம் ஆண்டு அவரை கெளரவிக்கும் வகையில் நிறுவப்பட்டு அதில் பிாிட்டிஸ் சைலன்ட் பிலிம் பெஸ்டிவல் ஒரு பகுதியாக செயல்பட்டு வருகிறது.

சான்றுகள்
---------

1. ↑  Low, Rachael (ed.) *The History of British Film (Volume 1): The History of the British Film 1896-1906*; ISBN 978-0-415-67983-1 (2004; reprinted 6 July 2011).
2. ↑   *International Who's Who of Authors and Writers 2004*. Europa Publications. 2013. பக். 341. பன்னாட்டுத் தரப்புத்தக எண்:1136137645.
3. 1 2  Jeffrey Richards "Introduction" to Low's *The History of British Film 1896-1906*, London: Routledge, 1997 [1948], p. v
4. ↑  Rachael Low *The History of the British Film, Volume V: Documentary and Educational Films of the 1930s*, London: George Allen & Unwin, 1979, p. vii
5. ↑  Sweet, Matthew (2006). *Shepperton Babylon*. Faber and Faber. பக். 103.
6. ↑  Robinson, David. "Rachael Low Lecture: Silence is Another Country". *Barbican*. 11 May 2016 அன்று பார்க்கப்பட்டது.
**விழும் மனிதன் ஓவியம்** (Falling Man (painting) என்பது 1950 ஆம் ஆண்டு செருமன் நாட்டைச் சேர்ந்த ஓவியர் மேக்சு பெக்மான் என்பவர் வரைந்த ஓவியமாகும். 20 ஆம் நூற்றாண்டின் தொடக்கத்தில் அகநிகழ்வுகளை புதுமையான முறையில் புலப்படுத்தும் கலைஞர்கள் வெளிப்பாட்டியக் கலைஞர்கள் என்று வகைப்படுத்தப்பட்டனர். மேக்சு பெக்மான் இப்பெயரையும் இவ்வியக்கத்தையும் நிராகரித்தார் என்றாலும் இவரை வெளிப்பாட்டியக் கலைஞர் என்றே அப்போது அடையாளப்படுத்தப்பட்டார். மேக்சு பெக்மான் (1884-1950). இரண்டாம் உலகப் போரின்போது நாட்சி செருமனியிலிருந்து வெளியேறியதைத் தொடர்ந்து இவர் அமெரிக்காவில் வாழ்ந்தபோது வாழ்க்கையின் இறுதி ஆண்டில் இந்த ஓவியத்தை பெக்மான் உருவாக்கினார். 

விழும் மனிதன் ஓவியம் இப்போது வாசிங்டன் டிசியில் உள்ள தேசிய கலைக்கூடத்தின்  நிலையான தொகுப்பில் வைக்கப்பட்டுள்ளது. 

2001 ஆம் ஆண்டு செப்டம்பர் மாதம் 11 ஆம் தேதியன்று உலக வர்த்தக மைய கோபுரத்திலிருந்து விழுந்த மற்றும் அழிந்த நபர்களை இந்த ஓவியத்தில் குதிக்கும் நபர்கள் முன்னறிவிப்பு செய்வது போல் உள்ளதாகக் கருதப்படுகிறது. அதே  நியூயார்க்கு நகரத்தில் தெளிவான மேகமற்ற வானம் போன்ற அமைப்பில் ஓவியம் வரையப்பட்டது என்பது குறிப்பிடத்தக்கதாகும்.

பெக்மானின் விழும் மனிதன் ஓவியம் அவருடைய இசைத்துறை ஆக்கப்படைப்புகளின் முன்னுரை என சொல்லப்படுகிறது. 1943-1944 ஆம் ஆண்டு காலத்தில் பெக்மான் வரைந்த ஓவியங்கள் சிலவற்றில் இத்தகைய குதிக்கும் நபர்கள் ஓவியம் பல இடங்களில் இடம்பெற்றுள்ளது. 

விழும் மனிதன் ஓவியம் நியூயார்க்கு நகரத்தின் பெருநகரக் கலை அருங்காட்சியகத்தில் நடைபெற்ற 2016-17 ஆம் ஆண்டு கண்காட்சியில் சேர்க்கப்பட்டது.

மேற்கோள்கள்
-----------

1. ↑  "Max Beckmann - Falling Man, 1950". *National Gallery of Art*. 18 October 2021 அன்று பார்க்கப்பட்டது.
2. ↑  Klein, Lee (September 2003). "Art on the Eve of Destruction". *PAJ: A Journal of Performance and Art* (MIT Press) **25** (3): 20–25. பன்னாட்டுத் தர தொடர் எண்:1537-9477. இணையக் கணினி நூலக மையம்:39511092.. பார்த்த நாள்: 18 October 2021.
3. ↑  ""Max Beckmann in New York," Metropolitan Museum of Art, through February 20, 2017". AEQAI. 18 October 2021 அன்று பார்க்கப்பட்டது.
4. ↑  "(PDF) A Poetics of Space: Max Beckmann's "Falling Man" | Charles Haxthausen". *Academia.edu*. 18 October 2021 அன்று பார்க்கப்பட்டது.
5. ↑
புவிநிலைச் சுற்றுப்பாதை - அசைபடம்

  

**ஜிசாட்-7** என்பது இந்தியாவின் கடற்படையை நவீனமயமாக்குவதற்காகவும், இந்தியாவின் நிலப்பரப்பைக் கண்காணிக்கவும் உருவாக்கப்பட்ட செயற்கைக் கோளாகும். இக்கோள் 185 கோடி இந்திய ரூபாய் செலவில் உருவாக்கப்பட்டுள்ளது.

ஏவுதல்
------

ஜிசாட்-7 பிரஞ்ச் கயானாவில் உள்ள கவ்ரு ஏவூர்தி ஏவுதளத்திலிருந்து 30.08.2013 அதிகாலை 2 மணிக்கு விண்ணில் செலுத்தப்பட்டது. 2,625 கிலோ எடை கொண்ட இதில் யூ.எச்.எப். எஸ்,சி, மற்றும் கியூபாண்ட் என்ற மேம்மடுத்தப்பட்ட தொழில் நுட்பக் கருவிகள் பொருத்தப்பட்டுள்ளன. ஐரோப்பிய விண்வெளி கூட்டமைப்பின் ஏரியன்-5 ஏவூர்தி மூலம் 34 நிமிடம் 25 வினாடிகளில் புவியின் சுற்றுப்பாதையில் இது நிலை நிறுத்தப்பட்டது.

தகவல் பரிவர்த்தனை
-----------------

ஜிசாட்-7 தன்னை சுமந்து சென்ற ஏரியன்-5-லிருந்து விடுபடுவதற்கு 5 நிமிடங்களுக்கு முன்னரே தகவல்களை கர்நாடக மாநிலம் ஹாசனில் உள்ள இஸ்ரோ தரைக் கட்டுப்பாட்டு மையத்திற்கு சமிக்ஞைகளை அனுப்பத் துவங்கிவிட்டது. இதற்குத் தேவையான மின்சாரம் இதனுடன் இணைக்கப்பட்டுள்ள தகட்டின் மூலம் கிடைக்கிறது.

மேற்கோள்கள்
-----------

1. ↑  Peat, Chris (7 November 2013). "GSAT 7 - Orbit". *Heavens Above*. 9 November 2013 அன்று பார்க்கப்பட்டது.
2. ↑  வெற்றிகரமாக விண்ணில் பாய்ந்தது ஜிசாட்-7 செயற்கைக்கோள்
**ரேணு குமாரி** *(Renu Kumari)* என்பவர் இந்தியா வின் பீகார் மாநிலத்தில் காகரியா தொகுதியின் நாடாளுமன்ற உறுப்பினராக தேர்ந்தெடுக்கப்பட்ட ஐக்கிய சனதா தளம் கட்சியின் வேட்பாளராவார். இவர் ஒரு வழக்கறிஞர் மற்றும் சமூக சேவகராவார். .

இளமைகாலம் மற்றும் கல்வி
-----------------------

ரேணு பீகார் மாநிலத்திn காகரியா மாவட்டத்திலுள்ள ஆலொலி என்னும் ஊரில் 1962 ஆம் ஆண்டு ஆகத்து மாதம் 29 ஆம் நாள் பிறந்தார். இவர் பாட்னா பல்கலைக்கழகத்தில் முதுகலைப் பட்டம் பெற்றார். மேலும் பாகல்பூர் பல்கலைக்கழகத்தில் சட்டம் தொடர்பான எல்.எல்.பி பட்டம் பெற்றார்.. பீகாரிலுள்ள மாதேபுரா பி.என். மண்டல் பல்கலைக்கழகத்தில் உடற்கல்வியில் பட்டயம் பெற்றார்.

தொழில்
------

ரேணு குமாரி 1999 ஆம் ஆண்டு 13 வது மக்களவைக்கு தேர்ந்தெடுக்கப்பட்டார்.

ரேணு குமாரி 1999 ஆம் ஆண்டு 13 வது மக்களவைக்கு தேர்ந்தெடுக்கப்பட்டார்.

1999-2000 ஆண்டின் மனுக்கள் தொடர்பான உறுப்பினர் குழுவில் பணியாற்றினார்.

2000-2004 ஆண்டின் உறுப்பினர் ஆலோசனைக் குழு மற்றும் சிவில் விமான போக்குவரத்து அமைச்சகம் போன்ற துறைகளில் பணி செய்தார்.

மேலும் பல்வேறு அமைப்புகள் வழியாக சமூக மேம்பாடு மற்றும் பெண்களுக்கு விழிப்புணர்வை உருவாக்கும் திட்டங்களில் ஈடுபட்டார். 

ரேணு குமாரி புத்தகங்களைப் படிப்பதிலும், இசை கேட்பதிலும் மகிழ்ச்சி அடைந்தார்.

மேற்கோள்கள்
-----------

1. 1 2  "Biographical Sketch Member of Parliament 12th Lok Sabha". 2014-03-16 அன்று மூலம் பரணிடப்பட்டது. 2020-03-16 அன்று பார்க்கப்பட்டது.
**மீமிசல்** ( **Mimisal** ) தமிழ்நாட்டின், புதுக்கோட்டை மாவட்டத்தின் ஆலங்குடி வட்டத்தில் உள்ள ஆவுடையார்கோயில் ஊராட்சி ஒன்றியத்தில் அமைந்த மீமிசல் ஊராட்சி கடற்கரை கிராமம் ஆகும். 

வங்காள விரிகுடா கடற்கரையில் கிழக்கு கடற்கரை சாலையில் அமைந்த மீமிசல் கிராமத்தின் தெற்கே மணமேல்குடி, சுந்தரபாண்டியன்பட்டினம், ஓரியூர், வட்டானம், பாசிப்பட்டினம், தொண்டி, நம்புதாளை, திருவெற்றியூர் போன்ற கடற்கரை கிராமங்கள் உள்ளது.

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, மீமிசல் கிராமத்தின் மொத்த மக்கள் தொகை 2793 ஆகும்.

வழிபாட்டுத் தலங்கள்
-------------------

* மீமிசல் வீரஅனுமார் கோயில்
* மீமிசல் கல்யாணராமசாமி கோயில்
* மீமிசல் வீற்றிருந்தபெருமாள் கோயில்

பண்டைய வணிகத் தொடர்புகள்
------------------------

மீமிசல் கிராமத்தின் அருகில் உள்ள கருக்காகுறிச்சியில் 500-க்கும் மேற்பட்ட ரோமானிய அரசர்களின் தங்க, வெள்ளி நாணயங்கள் கண்டெடுக்கப்பட்டுள்ளதால், இப்பகுதி ரோமானியர்களுடன் வணிகத்தொடர்பு கொண்டிருந்ததை உறுதிப்படுத்துகிறது

இதனையும் காண்க
--------------

* மீமிசல் ஊராட்சி

மேற்கோள்கள்
-----------

1. ↑  "Archived copy". 2014-12-20 அன்று மூலம் பரணிடப்பட்டது. 2011-08-24 அன்று பார்க்கப்பட்டது.CS1 maint: archived copy as title (link)
2. ↑  கூகுள் வரைபடத்தில் மீமிசல் கிராமம்
3. ↑  CENSUS OF INDIA 2011 - PUDUKKOTTAI DISTRICT
4. ↑
**மீயயுர் வரையறைத் தொலைக்காட்சி** அல்லது **மீமிகைத் துல்லியத் தொலைக்காட்சி** என்பது 4கே அல்லது 8கே பகுப்பியலின் அடிப்படையில் 16:9 புலன் விகிததத்தின் கீழ் தயாரிக்கப்படும் எண்ணிம வடிவினைக் கொண்டு செயல்படும் தொலைக்காட்சி ஆகும்.

பல்வேறு பகுப்பியல் வடிவங்களுக்கு இடையேயான ஒப்பீடு
CIE 1931 இன் வண்ணவெளி வரைபடம் மீமிகைத் துல்லியம் மற்றும் மிகைத்துல்லியத்திற்கான வேறுபாடுகளைக் காட்டுகிறது

தொழில்நுட்ப விவரங்கள்
---------------------

**சிறப்பான உயர்பார்வை கொண்ட 8கே தொலைக்காட்சிகளின் தொழில்நுட்ப விவரங்கள்:**

* படவணுக்களின் எண்ணிக்கை: 7680×4320
* புலன் விகிதம்: 16:9
* பார்வை தூரம்: 0.75 H
* பார்வை கோணம்: 100°
* நிறவளவு: Rec. 2020
* சட்ட விகிதம்: 120 Hz
* எண்ணிம ஆழம்: ஒரு நிறத்திற்கு 12 பிட்டுகள்
* ஒலி அமைப்பு: 22.2 சூழலொலி
	+ Sampling rate: 48/96 kHz
	+ எண்ணிம நீளம்: 16/20/24 பிட்
	+ அலைவரிசை எண்ணிக்கை: 24 அலை
		- மேலடுக்கு: 9 அலை
		- இடையடுக்கு: 10 அலை
		- கீழடுக்கு: 3 அலை
		- குறையதிர்வெண் விளைவு: 2 அலை
* அழுத்தப்படாத   
காணொலி பிட்விகிதம்: நொடிக்கு 144 கிகாபைட்டுகள்

உலகத்தரநிலை
-----------

உலகம் முழுதிலும் 4கே அல்லது 8கே அலவரிசைகளுக்கு தரநிலைகள் உள்ளன. இந்தத் தரநிலைகள் நாடுகளைப் பொறுத்து மாறுவன. உலகம் முழுவதிலும் 116க்கும் மேற்பட்ட தொலைக்காட்சி அலைவரிகள் தங்கள் நிகழ்ச்சிகளை 4கே மற்றும் 8கேவில் ஒளிபரப்புகின்றன. இந்தியாவில் டாட்டா ஸ்க்கை 4கே மட்டும் உள்ளது.

மேற்கோள்கள்
-----------

1. ↑  "தொலைக்காட்சிகளின் எதிர்காலம் - பிபிசி ஆங்கிலக் கட்டுரை".
2. ↑  "சிறப்பான உயர்பார்வை தொலைக்காட்சி அடுத்த தலைமுறையின் தொழில்நுட்பம் - இன்ஃபர்மேஷன் டிஸ்ப்ளே ஆங்கிலக் கட்டுரை". Archived from the original on 2018-12-06. 2021-02-25 அன்று பார்க்கப்பட்டது.CS1 maint: unfit url (link)
3. ↑  "மீமிகைத் துல்லியத் தொலைக்காட்சி - ஆங்கில விக்கிப்பீடியா".

மேற்சான்றுகள்
-------------
1921 கவனவீச்சுமானி
**கவனவீச்சுமானி** அல்லது **கவனவீச்சு சோதனைக்கருவி** (*tachistoscope*) என்பது ஒருவருடைய காட்சிக் கவனவீச்சை அளந்தறியப் பயன்படுத்தப்படும் ஒரு கருவி ஆகும். இக்கருவியானது, பல பொருள்களின் படிமத்தை ஒரு நொடிப்பொழுது அல்லது ஒரு குறிப்பிட்ட நேரத்திற்கு மட்டும் எதிரில் உள்ளவருக்குத் தெரியும்படி வெளிக்காட்ட வல்லது. அறிதல் வேகத்தை அதிகரிக்க, உணர்வுபூர்வமாக அடையாளம் காண முடியாதபடி மிக வேகமாக ஒன்றைக் காட்ட அல்லது ஒரு படத்தின் கூறுகள் மறக்கமுடியாதவை என்பதைச் சோதிக்க இதைப் பயன்படுத்தலாம்.

வரலாறு
------

செருமானிய உடலியங்கியலாளர் ஏ. டபிள்யூ. வோக்மேன் என்பவர் 1859 இல் கவனவீச்சுமானி பற்றிக் கூறினார். சாமுவேல் ரென்சா என்பவர் இரண்டாம் உலகப் போரில் விமானிகளுக்கான பயிற்சியின் போது வானூர்திகளின் நிழற்படங்களை நட்பு அல்லது எதிரியாக அடையாளம் காண உதவுவதற்காக இதைப் பயன்படுத்தினார்.

கவனவீச்சு
---------

கவன வீச்சு என்பது ஒரு சிறு கால அளவுக்குள் சில பொருட்களையே நம்மால் கவனிக்க முடியும். ஒரே பாா்வையில், மிகக் குறுகிய நேரத்தில், எத்தனைப் பொருட்களை அல்லது தூண்டல்களை ஒருவன் உணர்ந்து அறிகிறான் என்பதே அவனது கவனவீச்சு என்று வரையறுக்கப்படுகிறது. கவனவீச்சை, புலன்காட்சி வீச்சு என்றும் சிலர் குறிப்பிடுவர். கவனவீச்சின் அளவு நமது நனவுப்பரப்பின் குவிமையத்தில் ஒரே சமயத்தில் எத்தனை பொருட்கள் இடம்பெறக் கூடும் என்பதைப் பொறுத்தது.

செயற்பாடு
---------

பொதுவாக இக்கருவியில், புள்ளிகள் பல இடப்பட்ட அட்டைகள் (Dot figures) ஒன்றன்பின் ஒன்றாகப் பொருத்தப்பட்டு ஒவ்வொன்றும் ஒரு நொடிப்பொழுதே வெளிக்காட்டப்படும். ஒவ்வோர் அட்டையிலும் எத்தனை புள்ளிகள் உள்ளன என்று கவனித்துக் கூறும்படி சோதனைக்குட்படுவோர் பணிக்கப்படுவர். எத்தனை புள்ளிகள் வரை அவனால் கவனித்து, புள்ளிகளின் எண்களைச் சரியாகக் கூறமுடிகிறதோ, அவ்வெண் அவனது காட்சிக் கவனத்தின் வீச்சாகும். புள்ளிகள் ஒழுங்காக முறைப்படி அமைக்காதவாறு அட்டையில் குறிக்கப்பட்டிருப்பின், முதிர்ச்சியடைந்த ஒருவனின் கவன வீச்சு 6 அல்லது 7 ஆக இருக்கும். இதன் மூலம் நாம் அறியக்சுடியது யாதெனில் ஒரே சமயத்தில் நாம் பார்க்கக்கூடிய பொருட்களின் எண்ணிக்கை வரையறைக்குட்பட்டது என்பதும், வகுப்பில் மாணவரிடம் பல பொருட்களைச் சிறிது நேரம் மட்டும் காட்டுவதால், அவா்கள் எல்லாவற்றையும் கவனத்துடன் நோக்க முடியாது என்பதும் ஆகும். இதன் அடிப்படையில்தான் மிக விரைவாகச் செல்லும் வாகனங்களுக்கு 4 முதல் 6 வரையிலான எண்கள் தரப்படுகிறது. இதேபோன்று தொலைபேசிக் கருவிகளுக்கும் அதிக அளவு 7 அல்லது 8 எண்களே தரப்படுகிறது. மிக அதிக அளவிலான எண்கள் இருந்தால் நாம் கவனத்தில் கொள்ள முடியாது.

மேற்கோள்கள்
-----------

1. ↑  Benschop 1998, p. 23.
2. ↑  Edward C. Godnig, "The Tachistoscope: Its History and Uses", *Journal of Behavioral Optometry* **14**:2:39 (2003) full text பரணிடப்பட்டது 2021-03-22 at the வந்தவழி இயந்திரம்

* நாகராஜன்.கி,2015, உளவியல் நோக்கில் கற்பவரும் கற்றலும்,சென்னை:நா்மதா பதிப்பகம்
* Benschop, R. (1998). "What Is a Tachistoscope? Historical Explorations of an Instrument". *Science in Context*, **11**:23–50.

வெளி இணைப்புகள்
---------------

* How to Build and Use a Tachistoscope
ஜிசொப்பி மாசினி**ஜிசொப்பி மாசினி** (Giuseppe Mazzini 22 சூன் 1805–10 மார்ச்சு 1872) என்பவர் இத்தாலிய அரசியலாளர், இதழாளர் மற்றும் செயற்பாட்டாளர் ஆவார். இத்தாலி ஒற்றுமையுடன் இருப்பதற்கும் உரிமை பெறுவதற்கும் பாடுபட்டவர்.

இவர் புரட்சியாளராக இருந்து இளம் இத்தாலி என்னும் இரகசிய அமைப்பை 1832 ஆம் ஆண்டில் தோற்றுவித்தார். இந்த அமைப்பு இத்தாலி ஒன்றுபட வேண்டும் என்ற நோக்கில் தொடங்கப்பட்டது.

இளமைக் காலம்
------------

சிசோப்பி மாசினியின் தந்தை ஒரு மருத்துவர். தமது 14 ஆம் அகவையில் மாசினி ஜெனோ பல்கலைக் கழகத்தில் சேர்ந்தார். 1827 இல் சட்டம் படித்துப் பட்டம் பெற்றார். ஏழைகளின் வழக்கறிஞர் என அவர் விளங்கினார். நாடகம் புதினம் இவற்றில் நாட்டம் இருந்த போதிலும் அவருக்கு இருந்த நாட்டுப் பற்றின் காரணமாகப் பொது வாழ்க்கையில் ஈடுபட்டார். கார்பொனேரி என்ற ஒரு புரட்சி இயக்கத்தில் சேர்ந்து அப்போது அங்கு இருந்த அரசை அகற்றும் செயல்களில் இறங்கினார். 1830 இல் இவர் தளை செய்யப்பட்டுச் சிறையில் தள்ளப்பட்டார்.

அரசியல் போராட்டப் பணிகள்
------------------------

மேற்கோள்
--------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஜிசொப்பி மாசினி*** |

1. ↑  "The Italian Unification". 2017-12-25 அன்று மூலம் பரணிடப்பட்டது. 2017-07-12 அன்று பார்க்கப்பட்டது.
2. ↑
**கற்பகம் வந்தாச்சு** (*Karpagam Vanthachu*) 1993 ஆம் ஆண்டு அர்ஜுன் மற்றும் ராதிகா நடிப்பில், சங்கர் கணேஷ் இசையில், ஆர். கிருஷ்ணமூர்த்தி இயக்கத்தில், மேஜர் சுந்தர்ராஜன் மனைவி எஸ். சியாமளா தயாரிப்பில் வெளியான தமிழ் திரைப்படம். இப்படம் கோமல் சுவாமிநாதன் எழுதிய மேடை நாடகமான *டெல்லி மாமியார்* என்பதன் தழுவல் ஆகும். இப்படம் தெலுங்கில் *பெஜவாடா ரௌடி* என்று மொழிமாற்றப்பட்டு வெளியானது.

கதைச்சுருக்கம்
--------------

சக்திவேல் (அர்ஜுன்) ஒரு ஆதரவற்ற ஏழை. ரிக்சா ஓட்டும் தொழில் செய்து பிழைக்கிறான். தன்னைச் சுற்றி நடக்கும் அநியாயங்களைக் கண்டு கோபப்பட்டு சண்டை போடும் குணமுடையவன். கற்பகமும் (ராதிகா) அவனும் காதலர்கள்.

ராஜா (கவுதம் சுந்தர்ராஜன்) மற்றும் சாரதி (ஒய். ஜி. மகேந்திரன்) இருவரும் சகோதரர்கள். சாரதி தன் மனைவி சரசுவின் (சூர்யா) சொல்லைத் தட்டாதவன். ராஜா திருமணமாகாத பிரம்மச்சாரி.

ராஜாவும் ராதாவும் (வித்யாஸ்ரீ) காதலர்கள். ராதா ஏழை வீட்டுப்பெண். ஆனால் தைரியமானவள். அவளுடைய தந்தையும் அண்ணனும் பொறுப்பற்றவர்கள். இவர்களின் திருமணத்திற்கு சாரதி சம்மதிக்கிறான். ஆனால் சரசுவின் சம்மதத்தைப் பெற சரசுவிடம் ராதாவை பயந்த சுபாவம் கொண்ட பெண்ணாக நடிக்கச் சொல்கிறார்கள். சரசு திருமணத்திற்கு சம்மதிக்கிறாள். ராஜா-ராதா திருமணம் நடக்கிறது.

திருமணத்திற்குப் பிறகு சரசுவிற்கும் ராதாவிற்கு அடிக்கடி சண்டை நடக்கிறது. டெல்லியிலிருந்து அவர்கள் வீட்டிற்கு வரும் உறவினர் மயில்சாமி (எஸ். எஸ். சந்திரன்) இவர்களுக்கு புத்திபுகட்ட ஒரு திட்டம் தீட்டுகிறார். கற்பகத்தை தன் மனைவியாக நடிக்கச்சொல்லி வீட்டுக்கு அழைத்துவருகிறார். கற்பகத்தின் சகோதரனாக சக்திவேலும் வருகிறான். ராதா - சரசு இருவரையும் கற்பகம் எப்படித் திருத்தினாள் என்பது மீதிக்கதை.

நடிகர்கள்
---------

* அர்ஜுன் - சக்திவேல்
* ராதிகா - கற்பகம்
* வித்யாஸ்ரீ - ராதா
* எஸ். எஸ். சந்திரன் - மயில்சாமி
* வினு சக்ரவர்த்தி - பசுபதி
* வெண்ணிற ஆடை மூர்த்தி - திருச்சிற்றம்பலம்
* ஒய். ஜி. மகேந்திரன் - சாரதி
* சார்லி - மாதவன்
* கவுதம் சுந்தர்ராஜன் - ராஜா
* சூர்யா - சரசு
* நாஞ்சில் நளினி - தங்கம்மா
* கோகிலா - கோகிலா
* தளபதி தினேஷ்

இசை
---

இப்படத்திற்கு சங்கர் கணேஷ் இசையமைத்தார். பாடல் வரிகளை வாலி, முத்துலிங்கம், நா. காமராசன் மற்றும் வெங்கடேஷ் ஆகியோர் இயற்றினர்.

| வ. எண் | பாடல் | பாடகர்(கள்) | காலநீளம் |
| --- | --- | --- | --- |
| 1 | நான் படிச்ச பள்ளிக்கூடம் | மலேசியா வாசுதேவன் | 3:42 |
| 2 | பதநிச | சுஜா | 2:47 |
| 3 | பொண்ணு நினைச்சால் | எஸ். பி. பாலசுப்பிரமணியம், மனோ, சுவர்ணலதா, சுஜா | 4:14 |
| 4 | கற்பகம் வந்தாச்சு | குழு | 1:00 |
| 5 | நான்தாண்டி | சுவர்ணலதா | 3:51 |
| 6 | நாலு பக்கம் பேய்கள் | மனோ | 4:21 |
| 7 | முருகா வேல் முருகா | மனோ, சுவர்ணலதா | 3:41 |

மேற்கோள்கள்
-----------

1. ↑  "திரைப்படம்".
2. ↑  "திரைப்படம்". 2016-11-04 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
3. ↑  "திரைப்படம்". Archived from the original on 2004-11-29. 2019-02-28 அன்று பார்க்கப்பட்டது.CS1 maint: unfit url (link)
4. ↑  "திரைப்படம்". Archived from the original on 2010-02-03. 2019-02-28 அன்று பார்க்கப்பட்டது.CS1 maint: unfit url (link)
**கழுவந்தோண்டி வீரனார் கோயில்** தமிழ்நாட்டில் அரியலூர் மாவட்டம், கழுவந்தோண்டி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

இந்த கோயிலை வழிபடுபவர்கள் தங்களை காளிங்கராயன் வகையறா சொல்லிக் கொள்கிறார்கள்.இவர்களின் முன்னோர்கள் கருர் சுற்று வட்டாரப் பகுதிகளில் வாழ்ந்ததாகவும் பிறகு அங்கிருந்து கங்கை கொண்ட சோழபுரத்திற்கு கிழக்கே வசித்து வந்ததாகவும் கூறிக்கொள்கிறார்கள்

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது.ஒவ்வொரு ஆண்டும் ஆடி மாதம் கடைசி வெள்ளி இங்கு திருவிழா நடப்பது சிறப்பு.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கல வட்ட அவத்தைகளைக் காட்டும் வரைபடம். வெளி வளையத்தால் குறிக்கப்பட்டுள்ள பிரதான அவத்தைகள்: I = இடையவத்தை, M = இழையுருப்பிரிவு; உள் வளையத்தால் காட்டப்படும் அவத்தைகளும் உப அவத்தைகளும்: M = இழையுருப்பிரிவு, G1 = G1 அவத்தை, G2 = G2 அவத்தை, S = S அவத்தை; வளையத்தால் காட்டப்படாதது: G0 = G0 அவத்தை.
ஒரு கலத்தின் கலப்பிரிவின் ஆரம்பத்துக்கும், அடுத்த கலப்பிரிவின் ஆரம்பத்துக்கும் இடையே கலத்தில் நடைபெறும் சகல செயற்பாடுகளும் ஒருமித்து **கல வட்டம்** (*cell cycle*, அல்லது *cell-division cycle*) என அழைக்கப்படும். கலவட்டத்தின் இறுதியில் புதிய கலங்கள் தோற்றுவிக்கப்படும். பாக்டீரியா கலங்களில் இருகூற்றுப் பிளவு இறுதியாக நடைபெற்று இரு புதிய கலங்கள் தோற்றுவிக்கப்படும். யூக்கரியோட்டா (மெய்க்கருவுயிரி) கலங்களில் தாய்க்கலத்தை ஒத்த இரு மகட்கலங்கள் தோற்றுவிக்கப்படும் இழையுருப்பிரிவோ அல்லது புணரி உருவாக்கத்துக்காக நடைபெறும் ஒடுக்கற்பிரிவு நடைபெறலாம். பொதுவாக இழையுருப்பிரிவு இரண்டு மகட் கலங்களையும், ஒடுக்கற்பிரிவு நான்கு மகட் கலங்களையும் தோற்றுவிக்கின்றன. கலப்பிரிவு கல வட்டத்தை எல்லைப்படுத்தும் அவத்தையாக இருந்தாலும், அனேகமான கலங்களில் அது கல வட்டத்தின் குறுகிய நேரத்தையே பிடித்திருக்கும். கல வட்டத்தில் கலப்பிரிவு (இழையுருப்பிரிவு அல்லது ஒடுக்கற்பிரிவு) நடைபெறாத அவத்தை **இடையவத்தை** என அழைக்கப்படும். இடையவத்தையின் போதே கலம் வளர்ச்சியடைவதுடன் ஊட்டச்சத்துக்களையும் சேமிக்கின்றது. பொதுவாக கலவட்டத்தில் இடையவத்தையே மிக நீண்ட அவத்தையாகும். போதியளவு வளர்ச்சியடைந்த பிற்பாடே கலப்பிரிவு நடைபெறும். பல கல வட்டங்கள் பூர்த்தியாக்கப்படுவதாலேயே கருக்கட்டலின் போது உருவாகும் தனிக்கல நுகம் வளர்ச்சியடைந்து பல்கல முழுவுடலி ஆகின்றது. தொடர்ச்சியாக வளர்ச்சியடையும் கலத்திரளில் இடையவத்தை, இழையுருப்பிரிவு அவத்தை ஆகிய இரு அவத்தைகளே உள்ளன. எனினும் வியத்தமடைந்த கலங்கள் G0 எனும் நிலைக்கும் செல்கின்றன. இது இறுதி கல வட்டத்தின் இறுதியில் பெறப்படும் அவத்தையாகும். இந்நிலையை அடைந்த கலங்கள் மீண்டும் கலவட்டத்துக்குள் சென்று புதிய கலங்களைத் தோற்றுவிப்பதில்லை. தூண்டப்படும் போது சில G0 அவத்தைக் கலங்கள் மீண்டும் கலவட்டத்துக்குள் உள்வாங்கப்படலாம். 
கல வட்ட அவத்தைகள்:

| அவத்தை | உப அவத்தை/ விளக்கம் | சுருக்கக் குறியீடு |
| --- | --- | --- |
| வியத்தமடைந்த நிலை | Gap 0 | **G0** | கல வட்டம் நிறுத்தப்பட்டு கலப்பிரிவுக்குட்படாத நிலை. |
| இடையவத்தை | Gap 1 | **G1** | இவ்வவத்தையின் போது அனுசேப வீதம் உயர்ந்தளவில் இருக்கும். கலத்தினுள் புதிய பதார்த்தங்கள் தொகுக்கப்படும். டி.என்.ஏ தொகுப்பு நடைபெற அனைத்தும் தயாராக உள்ளதா என உறுதிப்படுத்தப்பட்ட பின்னர் S அவத்தை ஆரம்பமாகும். |
| Synthesis | **S** | டி.என்.ஏ இரட்டித்தல் இந்த அவத்தையில் நடைபெறும். |
| Gap 2 | **G2** | கலம் மேலும் வளர்ச்சியடையும். புன்னங்கங்கள் இரட்டிக்கும். இழையுருப்பிரிவுக்கான தயார் நிலை, டி.என்.ஏ இரட்டித்தல் S அவத்தையில் சரியாக நடைபெற்றமை உறுதிப்படுத்தப்பட்ட பின்னர் இழையுருப்பிரிவு ஆரம்பிக்கும். |
| கலப்பிரிவு | இழையுருப்பிரிவு | **M** | கலம் இரட்டிப்படைந்து இரண்டு புதிய மகட் கலங்கள் உருவாக்கப்படும். இவை தமக்குரிய கல வட்டத்தை ஆரம்பிக்கின்றன. |

மேற்கோள்கள்
-----------

1. ↑  Cooper GM (2000). "Chapter 14: The Eukaryotic Cell Cycle". *The cell: a molecular approach* (2nd ). Washington, D.C: ASM Press. பன்னாட்டுத் தரப்புத்தக எண்:0-87893-106-6. .
**விகாஸ்பீடியா** (Vikaspedia) என்பது இந்திய அரசு நடத்தும் ஒரு தகவல் களஞ்சிய வலைப்பக்கமாகும். இது தொலைத்தொடர்பு - தொழில்நுட்ப அமைச்சகத்தின் கீழ் உள்ளது. ஐதராபாத்தில் இயங்கும் கணினி வளர்ச்சி மையம் விகாஸ்பீடியாவை இயக்குகிறது. இது தற்பொழுது தமிழ், இந்தி, தெலுங்கு, மலையாளம், கன்னடம், மராத்தி, ஆங்கிலம், அசாமி,வங்காளம், குஜராத்தி, என மொத்தம் 10 இந்திய மொழிகளில் உள்ளது. இந்தியாவில் அங்கீகரிக்கப்பட்ட 22 மொழிகளிலும் தகவல்களைத் தருவதை இலக்காக வைத்துள்ளனர்.இது 2014 பிப்ரவரி 18 - ல் இந்தி, தெலுங்கு, மராத்தி, ஆங்கிலம், அசாமி, ஆகிய மொழிகளில் தொடங்கப்பட்டது. 2014 ஜுலையில் தமிழ்மொழியில் தொடங்கப்பட்டது. தமிழில் ஏறத்தாழ ஏழாயிரம் கட்டுரைகள் இதில் உள்ளன.

உள்ளடக்கம்
----------

விகாஸ்பீடியா தளத்தில் வேளாண்மை, உடல்நலம், கல்வி, சமூகநலம், எரிசக்தி, மின்னாட்சி என்ற பகுப்புகளில் செய்திகள் உள்ளன. இந்த பகுப்புகள் ஒவ்வொன்றும் பல துணைப்பகுப்புகளாக பிரிக்கப்பட்டுள்ளன.

மேற்கோள்
--------

1. ↑  "Indian government launches Vikaspedia". *Techinasia*. 19 February 2014.. பார்த்த நாள்: 20 February 2014.
2. ↑  "Government launches Vikaspedia as online information guide". *DNA*. 18 February 2014.. பார்த்த நாள்: 19 February 2014.
3. ↑  "Government launches Vikaspedia, website for local content development tools". *NDTV*. 18 February 2014. 19 February 2014 அன்று பார்க்கப்பட்டது.
4. ↑  "Govt launches Vikaspedia as online information guide". Livemint. 18 February 2014. 19 February 2014 அன்று பார்க்கப்பட்டது.
5. ↑
6. ↑  "Government launches online information guide Vikaspedia". *Times of India*. 18 February 2014.. பார்த்த நாள்: 19 February 2014.

வெளி இணைப்புகள்
---------------

* விகாஸ்பீடியா - அதிகாரபூர்வத் தளம்
**உலகப் புள்ளியியல் நாள்** (*World Statistics Day*) என்பது புள்ளிவிவரங்களின் முக்கியத்துவத்தினைக் கொண்டாடும் ஒரு பன்னாட்டுக் கொண்டாட்ட நாளாகும். ஐக்கிய நாடுகளின் புள்ளியியல் ஆணையத்தால் இந்நாள் ஆரம்பிக்கப்பட்டது. இந்நாள் முதன் முதலில் 2010 அக்டோபர் 20 அன்று கொண்டாடப்பட்டது. ஐந்து ஆண்டுகளுக்கு ஒருமுறை இந்நாள் கொண்டாடப்படுகிறது.

2010 தரவுகளின் படி, 103 நாடுகள் தேசிய புள்ளியியல் நாளைக் கொண்டாடுகின்றன. இதில் 51 ஆப்பிரிக்க நாடுகள் கூட்டாக ஆண்டுதோறும் நவம்பர் 18 அன்று ஆப்பிரிக்கப் புள்ளியியல் நாளைக் கொண்டாடுகின்றன. புள்ளியியல் வல்லுநர் பிரசாந்த சந்திர மகாலனோபிசின் பிறந்த நாளான சூன் 29 அன்று இந்தியா தனது புள்ளிவிவர நாளைக் கொண்டாடுகிறது. இங்கிலாந்தில் உள்ள அரச புள்ளியியல் சமூகம் இதே நாளில் 20:10 மணிக்கு (20 அக்டோபர் 2010 அன்று) புள்ளியியல் கல்வியறிவு பிரச்சாரத்தைத் தொடங்கியது.

மேற்கோள்கள்
-----------

1. ↑  World Statistics Day
2. ↑  "World Statistics Day". *www.timeanddate.com* (ஆங்கிலம்). 2018-10-13 அன்று பார்க்கப்பட்டது.
3. ↑  "United Nations Statistics Division".
4. ↑  ""Statistics Day" will be celebrated on 29th June, 2018".
5. ↑
6. ↑  "World Statistics Day | Statistics". *statistics.unwto.org* (ஆங்கிலம்). 2018-10-14 அன்று மூலம் பரணிடப்பட்டது. 2018-10-13 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ தளம் 2020
* அதிகாரப்பூர்வ தளம் 2010
**வி.வி. கிரி தேசிய தொழிலாளர் நிறுவனம்** (*V.V.Giri National Labour Institute*) இந்திய அரசாங்கத்தின் தொழிலாளர் அமைச்சின் கீழ் இயங்கும் ஒரு பயிற்சி நிறுவனமாகும். அரசு ஊழியர்களுக்கு தொழிலாளர் துறையில் ஆராய்ச்சி மற்றும் பயிற்சி அளிப்பதற்காக ஒரு தன்னாட்சி குடிமைப் பயிற்சி நிறுவனமாக இது அர்ப்பணிக்கப்பட்டுள்ளது. தொழிலாளர் நிர்வாகிகள், தொழிற்சங்கங்கள், பொதுத்துறை மேலாளர்கள் மற்றும் பிற அரசாங்கங்களை உள்ளடக்கிய தொழிலாளர்களுடன் தொடர்புடைய அலுவலர்கள் இங்கு பயிற்சி பெறுகிறார்கள். 

தொழிலாளர்கள் தொடர்பான ஆராய்ச்சி என்பது நிறுவனத்தின் முதன்மை நடவடிக்கைகளில் ஒன்றாகும். குறிப்பிட்ட பிரச்சினைகள் குறித்த கருத்தரங்குகள், பட்டறைகள் மற்றும் விரிவுரைகளையும் அவ்வப்போது இந்நிறுவனம் மேற்கொள்கிறது.

முன்னதாக 1995 ஆம் ஆண்டு வரை தேசிய தொழிலாளர் நிறுவனம் என்று அழைக்கப்பட்ட இந்நிறுவனம் இந்தியாவின் முன்னாள் குடியரசுத் தலைவர் வி.வி.கிரியின் நினைவாக தற்போதைய பெயருக்கு மாற்றி மறுபெயரிடப்பட்டது. வி.வி. கிரி தனது ஆரம்ப நாட்களில் நன்கு அறியப்பட்ட தொழிற்சங்க தலைவராக இருந்தார்.

ஆளுகை
-----

மத்திய தொழிலாளர் மற்றும் வேலைவாய்ப்புத் துறை அமைச்சர் பொதுக்குழுவின் தலைவராக பணியாற்றுகிறார். 

மத்திய அரசு பிரதிநிதிகள், முதலாளிகள் மற்றும் தொழிலாளர்கள் அமைப்பு மற்றும் நாடாளுமன்ற உறுப்பினர்கள் பொதுக்குழுவின் மற்ற உறுப்பினர்களாக உள்ளனர். இவர்களைத் தவிர கூடுதலாக, தொழிலாளர் துறையில் குறிப்பிடத்தக்க பங்களிப்புகளைச் செய்த நபர்களும் பொதுக்குழுவின் ஒரு பகுதியாக சேர்க்கப்படுகின்றனர். 

நிர்வாக சபை பொதுக் குழுவால் தேர்ந்தெடுக்கப்படுகிறது மற்றும் ஒன்றிய தொழிலாளர் மற்றும் வேலைவாய்ப்பு செயலாளர் நிர்வாகக் குழுவின் தலைவராக செயல்படுகிறார். 

ஒரு பொது இயக்குநர் நிறுவனத்தின் நிர்வாகத் தலைவராக பணியாற்றுகிறார். 

வி.வி.கிரி தேசிய தொழிலாளர் நிறுவனம் புது தில்லியின் சவகர்லால் நேரு பல்கலைக்கழகத்துடன் இணைந்து 2019 ஆம் ஆண்டு முதல் ஆய்வியல் நிறைஞர் மற்றும் முனைவர் பட்டங்களையும் வழங்கி வருகிறது.

மேற்கோள்கள்
-----------

1. ↑  'India Year Book 2008' Ministry of Information and Broadcasting Page 626
2. ↑  'India Year Book 2008' Ministry of Information and Broadcasting Page 626
3. ↑  "V.V. Giri National Labour Institute - Governance". Archived from the original on 2017-07-25. .

புற இணைப்புகள்
--------------

* Official website பரணிடப்பட்டது 2021-05-07 at the வந்தவழி இயந்திரம்
**மாத்திசு வக்கர்னாகல்** (Mathis Wackernagel) (பிறப்பு: நவம்பர் 10, 1962), சுவிட்சர்லாந்தில் பிறந்த ஒரு பேண்தகுநிலை ஆர்வலர் ஆவார். இவர் தற்போது உலக அடித்தட வலையமைப்பு என்னும் நிறுவனத்தின் செயலாக்க நெறியாளர் பதவியில் உள்ளார். இந் நிறுவனம், கலிபோர்னியாவின் ஆக்லாந்திலுள்ள, பேண்தகுநிலை தொடர்பான அளவை முறைகளை உருவாக்கிப் பிரபலப்படுத்துவதில் ஈடுபட்டுள்ள இலாப நோக்கற்ற நிறுவனம் ஆகும்.

சுவிஸ் கூட்டாட்சித் தொழில்நுட்ப நிறுவனத்தில், இயந்திரப் பொறியியல் பட்டம் பெற்ற இவர், கனடாவின் வான்கூவரில் உள்ள பிரித்தானிய கொலம்பியாப் பல்கலைக்கழகத்தின், சமூக மற்றும் பிரதேசத் திட்டமிடல் கல்லூரியில் முனைவர் பட்டம் பெற்றார். அங்கே வில்லியம் ரீசின் கீழ் ஆய்வுக் கட்டுரைக்காக அவர் செய்த ஆய்வுகளின்போது முன்னர் வில்லியம் ரீசு உருவாக்கிய சூழலியல் அடித்தடம் என்னும் கருத்துருவை வளர்த்து எடுத்ததுடன், அதனைக் கணிப்பிடுவதற்கான வழிமுறைகளை உருவாக்குவதிலும் ஈடுபட்டார்.

வெளியிணைப்புக்கள்
-----------------

* உலக அடித்தட வலையமைப்பு
* மாத்திசு வக்கர்னாகலுடன் ஒரு நேர்காணல் பரணிடப்பட்டது 2009-08-08 at the வந்தவழி இயந்திரம்
* எயார் அமெரிக்கா வானொலியில் மாத்திசு வக்கர்னாகலுடன் ஒரு நேர்காணல் பரணிடப்பட்டது 2007-09-26 at the வந்தவழி இயந்திரம்
**மருத்துவர் வாசுதேவன் மைத்ரேயன்** (நவம்பர் 21, 1955) ஓர் இந்திய  புற்று நோய்க்கட்டி மருத்துவர் மற்றும் அரசியல்வாதியாவார். இவர் இந்திய நாடாளுமன்றத்தின் மேல்சபை உறுப்பினராக பணியாற்றியவர். மைத்ரேயன்  இந்தியாவின் முதல்தர தகுதிவாய்ந்த புற்றுநோய்க்கட்டி மருத்துவர் என அறியப்படுகிறார்.

இளமைக்கால கல்வி
---------------

நவம்பர் 21, 1955 இல் வடகலை ஐயங்கார் குடும்பத்தில் இந்திய சுதந்திர போராட்ட வீரரான கே. ஆர். வாசுதேவன் மற்றும் அவரது மனைவி மங்கா வாசுதேவன் ஆகியோருக்கு மைத்ரேயன் பிறந்தார். இவர் பள்ளிப்படிப்பை சென்னையில் பயின்றார். நாக்பூர் அரசு மருத்துவக் கல்லூரியில் மருத்துவ பட்டம் பெற்றார். மைத்ரேயன் தனது பட்டப்படிப்பை முடித்தவுடன்,  சென்னை மருத்துவக் கல்லூரியில் புற்றுநோய் மருத்துவத்திற்கான தனது எம்.டி படிப்பைத் தொடர்ந்தார், அதன் பின் சென்னை பல்கலைக்கழகத்தில் புற்று நோய் மருத்துவத்திற்கான டி.எம். படிப்பை முடித்தார்

மருத்துவ பணி
------------

படிப்பை முடித்ததும், மைத்ரேயன் சிறிது காலம் புற்றுநோய் சிகிச்சை மருத்துவராக பணியாற்றினார். இவர் பல இந்திய மற்றும் வெளிநாட்டு மருத்துவ பத்திரிகைகளில் கட்டுரைகளை எழுதியுள்ளார்.

அரசியல்
-------

மைத்ரேயன் ஆரம்ப நாட்களில் ராஷ்டிரிய சுயயம்சேவாக் சங்கத்தில் உறுப்பினராக இருந்தார். 1991 ஆம் ஆண்டு பாரதிய ஜனதா கட்சியின் தமிழ்நாடு பிரிவின் செயற்குழு உறுப்பினராக ஆனார். 1995 முதல் 1997 வரை பா.ஜ.க யின் தமிழ்நாடு பொதுச் செயலாளராகவும், 1997 முதல் 1999 வரை துணைத் தலைவராகவும், 1999 முதல் 2000 வரை மாநில தலைவராகவும் பணியாற்றினார். 2000 ஆம் ஆண்டில் இவர் பாஜகவிலிருந்து விலகி அனைத்து இந்திய அண்ணா திராவிட முன்னேற்ற கழகத்தில் இணைந்தார். 2023 சூன் மாதத்தில் மீண்டும் பாஜகவில் இணைந்தார்.

மேலும் பார்க்க
--------------

தமிழ்நாடு மாநிலங்களவை உறுப்பினர்கள்

மேற்கோள்கள்
-----------

* "Detailed profile - V. Maitreyan - Members of Parliament (Rajya Sabha) - Who's who". Government of India.
**மாத்தளை கார்த்திகேசு** என அழைக்கப்படும் **கா. கார்த்திகேசு** (சனவரி 1, 1939 – ஆகத்து 6, 2021) ஈழத்து எழுத்தாளரும், இலங்கை நாடகக் கலையுலகின் முன்னோடிகளில் ஒருவரும் ஆவார். சிறுகதைகள், இலக்கிய, சமயக் கட்டுரைகள் பல எழுதியுள்ளார். அவள் ஒரு ஜீவநதி என்ற திரைப்படத்தைத் தயாரித்தவர்.

வாழ்க்கைக் குறிப்பு
-------------------

கார்த்திகேசு இலங்கை, மலையகத்தில் மாத்தளையில் பிறந்தார். மாத்தளை விஜே கல்லூரியிலும், கிறித்தவத் தேவாலயக் கல்லூரியிலும் கல்வி பயின்றார்.

நாடகப் பங்களிப்பு
-----------------

மாத்தளை கார்த்திகேசு 1958 முதல் கலைத்துறையில் ஈடுபட்டு வந்தார். ஏராளமான மேடை நாடகங்களை எழுதி மேடையேற்றியுள்ளார். இவரது முதல் நாடகம் *தீர்ப்பு*. பல நாடகங்களில் அவர் நடித்தும் உள்ளார். களங்கம் (1974), போராட்டம் (1975), ஒரு சக்கரம் சுழல்கிறது (1976) ஆகிய இவரது நாடகங்கள் தேசிய நாடக விழாக்களில் பரிசு பெற்றுள்ளன. இவர் எழுதிய *காலங்கள் அழிவதில்லை* என்ற நாடகம் 1974 இல் யாழ்ப்பாணத்தில் நடந்த நான்காவது உலகத் தமிழாராய்ச்சி மாநாட்டில் மேடையேற்றப்பட்டு பல அறிஞர்களின் பாராட்டைப் பெற்றது. 15 தடவைகளுக்கு மேல் மேடையேற்றப்பட்டது. இதே நாடகம் பின்னர் *காலங்கள்* என்னும் பெயரில் தொலைக்காட்சித் தொடராகத் தயாரிக்கப்பட்டு ஒளிபரப்பப்பட்டது. மலையகத் தோட்டத் தொழிலாளர்களின் வாழ்க்கையையும், அவர்களின் வறுமையையும் விவரிக்கும் நாடகமாக இது அமைந்தது. *குடும்பம் ஒரு கலைக்கதம்பம்* என்ற நாடகத்தையும் இவர் தொலைக்காட்சிக்காக எழுதியுள்ளார். மலையகத்தின் பாரம்பரிய காமன் கூத்தையும் தொலைக்காட்சிக்காக அமைத்திருந்தார்.

மலையக எழுத்தாளர் மன்றத்தின் செயலாளர், இலங்கைக் கவின் கலை மன்றத் தலைவர், இந்து சமயக் கலாசார அமைச்சின் நாடகக் குழு உறுப்பினர் ஆகிய பதவிகளில் இருந்துள்ளார்.

திரைப் பங்களிப்பு
-----------------

1980 ஆம் ஆண்டில் கார்த்திகேசு அவள் ஒரு ஜீவநதி என்ற இலங்கைத் தமிழ்த் திரைப்படம் ஒன்றைத் தானே கதை, வசனம் எழுதித் தயாரித்திருந்தார். டீன்குமார், கே. எஸ். பாலச்சந்திரன் ஆகியோருடன் கார்த்திகேசுவும் கதாநாயகியின் தந்தையாக நடித்திருந்தார். சில பாடல்களையும் எழுதியிருந்தார். பெரிய அளவில் இத்திரைப்படம் வெற்றி பெறவில்லை.

வெளியிட்ட நூல்கள்
-----------------

* *வழி பிறந்தது* (புதினம், குறிஞ்சி வெளியீடு)

பட்டங்களும் விருதுகளும்
-----------------------

* 1993 சாகித்திய விழாவில் *கலாஜோதி* என்ற விருதை இந்து சமயக் கலாசார அலுவல்கள் அமைச்சு வழங்கிக் கௌரவித்தது.
* இலங்கை மத்திய வங்கி நடத்திய நாடகப் போட்டியில் *காலங்கள்* நாடகத்திற்கு சிறந்த நாடகம், சிறந்த நடிப்பு, சிறந்த நாடகப் பிரதி ஆகிய பரிசுகள் வழங்கப்பட்டன.
* தேசிய திரைப்படக் கூட்டுத்தாபனம் நடத்திய போட்டியில் இவரது *சுட்டும் சுடர்கள்* என்ற திரைக்கதைப் பிரதிக்கு இரண்டாம் பரிசு கிடைத்தது.

மேற்கோள்கள்
-----------

1. 1 2 3 4 5 6 7 8 9 10 11 12 13  தெளிவத்தை ஜோசப் (சூன் 1995). "கலை இலக்கியத் துறையில் துணிவுடன் பணியாற்றும் மாத்தளை கார்த்திகேசு". *மல்லிகை*.
2. 1 2 3 4  தம்பிஐயா தேவதாஸ் (2007). *இலங்கை திரையுலக சாதனையாளர்கள்*. .
3. ↑  அமிர்தபாரதி (மார்ச் 1992). *ஆசிரியரும் ஈழத்து அறிமுகமும்*. பக். 2-3. .

வெளி இணைப்புகள்
---------------

தளத்தில்  
மாத்தளை கார்த்திகேசு எழுதிய
 ***நூல்கள்*** உள்ளன.

* அஞ்சலி: மாத்தளை கார்த்திகேசு விடை பெற்றார்! மலையக மக்களின் ஆத்மாவின் குரல் ஓய்ந்தது ! - முருகபூபதி
* கலைஞர் மாத்தளை கார்த்திகேசு மறைந்தார், ஆகத்து 7, 2021
**வி1** (V1) என்பது 27 திசம்பர் 2019-ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை பேரடைம் பிக்சர் ஹவுஸ், கலர்புல் பீட்டா மூவ்மண்ட் ஆகியன இணைந்து தயாரிக்க, பாவெல் நவகீதன் எழுதி, இயக்கியக் குற்றம்-பரபரப்புத் தமிழ்த் திரைப்படமாகும். இப்படத்தில் ராம் அருண் காஸ்ட்ரோ, விஷ்ணு பிரியா ஆகியோர் முதன்மைப் பாத்திரங்களிலும், லிஜிஷ், மைம் கோபி, காயத்ரி, லிங்கா, மோனிகா, மனிஷா ஜித் ஆகியோர் பிற கதாப்பாத்திரத்தில் நடித்துள்ளனர். இப்படத்துக்கான ஒளிப்பதிவை டி. எஸ். கிருஷ்ணாசேகரும், பின்னணி இசையை ரோனி ரப்ஹெலும், படத்தொகுப்பை சி. எஸ். பிரேம்குமாரும் மேற்கொண்டுள்ளனர். இப்படம் முழுவதுமாக சென்னையில் படமாக்கப்பட்டுள்ளது.

கதைச்சுருக்கம்
--------------

படத்தின் நாயகன் காவல் துறையின் தடய அறிவியல் துறையில் பணியாற்றுபவர். இவருக்கு இருட்டைக் கண்டால் பயம் என்ற சிக்கல் உண்டு. இந்நிலையில் *வி 1* என்ற கதவு எண் கொண்ட வீட்டில் ஒரு கொலை நடக்கிறது. இந்தக் கொலையை நாயகன் புலனாய்வு செய்ய வேண்டியுள்ளது. மழையினால் தடயங்கள் எல்லாம் அழிந்த ஒரு நிலையில் நாயகன் எவ்வாறு விசாரணை மேற்கொண்டார். அதில் அவருக்கு உண்டான இடர்பாடுகள் என்ன என்பதே கதை.

மேற்கோள்கள்
-----------

1. ↑  ""V1" படம் மூலம் இயக்குனர் அவதாரம் எடுக்கும் பாவெல் நவகீதன்". *செய்தி*. cinemapluz.com. 16 சூலை 2019 அன்று பார்க்கப்பட்டது.
2. ↑  ஆர். சி. ஜெயந்தன் (12 சூலை 2019). "ஒரு வீடு ஒரு கொலை ஒரு அதிகாரி". *செவ்வி*. இந்து தமிழ். 16 சூலை 2019 அன்று பார்க்கப்பட்டது.
**விகான்** (Vikhan) என்பது பாக்கித்தான் மற்றும் இந்தியாவைச் சேர்ந்த கால்நடை பாதுகாவல் நாய் இனமாகும். விகான் பாக்கித்தானில், குறிப்பாக கைபர் பக்துன்க்வா மாகாணத்தின் சித்ரால் பகுதியில் காணப்படுகிறது. இந்தியாவில், இது இமாச்சலப் பிரதேசத்தில் காணப்படுகிறது. இந்த இனத்தின் பெயர் "விக்" என்ற சமசுகிருத வார்த்தையிலிருந்து தோன்றியதாகும். இதன் பொருள் உடைந்த, மூக்கற்ற அல்லது துறவி என்பதாகும். இது சீரற்ற நிலத்தில் காணப்படுவதால் இப்பெயர் பெற்றிருக்கலாம். இந்த இனம் பெரும்பாலும் இந்தியத் துணைக் கண்டத்தின் பிற பகுதிகளிலிருந்து தனிமையில் வாழ்வதால் இந்த பெயர் கொடுக்கப்பட்டிருக்கலாம் என்றும் அறியப்படுகிறது.

மற்ற கால்நடை பாதுகாவல் நாய் இனங்களுடன் ஒப்பிடும் போது, விகான் எளிமையான தோற்றமுடையது. வலிமையை விட வேகத்திற்காக உடல் வாகை கொண்டுள்ளது. பெரிய இசுக்காட்லாந்து கோலியை ஒத்திருக்கிறது. இந்த இனமானது பொதுவாகக் கறுப்பு, சிவப்பு அல்லது நிறத்தில் தொங்கிய காதுகள் மற்றும் உரோமங்கள் நிறைந்த வாலுடன் காணப்படும். இதன் நீண்ட உரோமமானது அடிக்கடி கம்பளிக்காகத் துண்டிக்கப்படுகிறது.

இதன் வாழிட வரம்பில், சிறுத்தை உட்பட வேட்டையாடுபவர்களிடமிருந்து செம்மறி மந்தைகளைப் பாதுகாக்கப் பயன்படுத்தப்படுகிறது. இந்த இனத்தின் கழுத்தை வேட்டை விலங்குகளிடமிருந்து பாதுகாக்க, தடிமனான இரும்பு பட்டை கழுத்தில் பொருத்தப்படுகிறது.

மேலும் பார்க்கவும்
------------------

* நாய் இனங்களின் பட்டியல்
* இந்தியாவிலிருந்து நாய் இனங்களின் பட்டியல்

மேற்கோள்கள்
-----------

1. ↑   *Handbook on Care and Management of Laboratory and Pet Animals*. New India Publishing. பக். 13. .
2. 1 2 3 4  Desmond Morris (2001). *Dogs: the ultimate dictionary of over 1,000 dog breeds*. North Pomfret, VT: Trafalgar Square Publishing. பக். 402-403. பன்னாட்டுத் தரப்புத்தக எண்:1-57076-219-8.
3. 1 2 3 4  Soman, W.V. (1962). *The Indian Dog*. Mumbai: Popular Prakashan. பக். 66-67.
**அடோபி இமேச்ரெடி** (*Adobe ImageReady*) என்பது அடோப் சிஸ்டம்சினால் ஏறத்தாழப் பத்து ஆண்டுகளாக அடோப் போட்டோசாப்புடன் இணைத்து வழங்கப்பட்ட துகள் வரைபட உருவ வரைகலை திருத்தி மென்பொருள் ஆகும். இமேஜ்ரெடியானது சி++ என்ற நிகழ்ச்சிநிரலாக்க மொழியில் எழுதப்பட்டுள்ளது. இம்மென்பொருள் விண்டோசு இயங்குதளத்திலும் மாக் ஓ. எசு. எக்சு இயங்குதளத்திலும் இயக்கக்கூடியதாக வெளியிடப்பட்டது. பிறகு இந்த மென்பொருளைத் தயாரித்தல் அடோப் சிஸ்டம்சினால் கைவிடப்பட்டது.

போட்டோசாப்பை விட இமேஜ்ரெடி குறைந்த வசதிகளையே கொண்டுள்ளது. ஆனாலும் வலை வரைகலையை விரைவாகத் தொகுப்பதற்கு இமேஜ்ரெடி உதவுகின்றது.

ஆரம்ப காலத்தில், போட்டோசாப் கருவிப் பெட்டியில் இமேஜ்ரெடிக்கான தொடுப்பு இருந்தது. இத்தொடுப்பு, போட்டோசாப்பில் தொகுத்துக் கொண்டிருந்த அதே படிமத்தை இமேஜ்ரெடியிலும் தொகுப்பதற்கு உதவியது.

இமேஜ்ரெடியின் கருவிப் பெட்டியானது அடோப் போட்டோசாப்பின் கருவிப் பெட்டியை ஒத்தது.

வெளியீட்டு வரலாறு
-----------------

அடோப் இமேஜ்ரெடி 1.0ஆனது தனிச் செயலியாகவே வெளியிடப்பட்டது. ஆனாலும் பின்னைய பதிப்புகள் போட்டோசாப்புடன் இணைத்து வழங்கப்பட்டன.

| வெளியீடு | பதிப்பு இல. | திகதி | இணைக்கப்பட்டது |
| --- | --- | --- | --- |
| முதலாவது | பதிப்பு 1.0 | 1998 சூலை | இல்லை (தனித் தயாரிப்பாக வெளியிடப்பட்டது.) |
| இரண்டாவது | பதிப்பு 2 | 1999 சூலை | போட்டோசாப் 5.5 |
| மூன்றாவது | பதிப்பு 3 | 2000 அக்டோபர் | போட்டோசாப் 6.0 |
| நான்காவது | பதிப்பு 7 | 2002 பெப்ரவரி | போட்டோசாப் 7.0 |
| ஐந்தாவது | பதிப்பு 8 (சி. எசு.) | 2003 அக்டோபர் | போட்டோசாப் 8.0 சி. எசு. |
| ஆறாவது | பதிப்பு 9 (சி. எசு. 2) | 2005 மே | போட்டோசாப் 9.0 சி. எசு. 2 |

மேற்கோள்கள்
-----------

1. ↑  அடோப் போட்டோசாப்/இமேஜ்ரெடியில் அசைவூட்டம் (ஆங்கில மொழியில்)
2. ↑  ["சி++ செயலிகள் (ஆங்கில மொழியில்)". 2011-05-11 அன்று மூலம் பரணிடப்பட்டது. 2012-04-12 அன்று பார்க்கப்பட்டது. சி++ செயலிகள் (ஆங்கில மொழியில்)]
3. ↑  அடோப் இமேஜ் ரெடியைப் பற்றி (ஆங்கில மொழியில்)
4. ↑  அடோப் இமேஜ்ரெடி (ஆங்கில மொழியில்)
5. ↑  போட்டோசாப் கருவி்ப் பெட்டி (ஆங்கில மொழியில்)
**துரோணர்** (*Drona*) (1936கள் - 1998) என்பது மைசூரு தசராவின் முன்னணி யானைகளில் ஒன்றாகும். இது 1981-1997 க்கும் இடையில் தொடர்ச்சியாக 18 வருடங்கள் தங்க அம்பாரியை எடுத்துச் சென்றது. 20ஆம் நூற்றாண்டிலிருந்து அம்பாரியைச் சுமந்து சென்ற அனைத்து யானைகளிலும், இது சிறந்ததாகக் கருதப்படுகிறது. ஏனெனில் "இது தனக்குத் தானே கற்றுக்கொள்ளவும் திருத்திக் கொள்ளவும் ஒரு சிறந்த திறனைக் கொண்டிருந்தது".

பெயர்
-----

இந்த யானைக்கு மகாபாரதக் கதையில் வரும் கௌரவர், பாண்டவர்களுடைய ஆசானான துரோணரின் பெயரிடப்பட்டது. காவியத்தில், துரோணாச்சாரியார் ஒரு துறவி, ஆனால் அவர் மிகவும் முதிர்ச்சியுள்ளவராகவும் புத்திசாலியாகவும், போர்க்கலைகளில் மிகவும் தேர்ந்தவராகவும் இருந்தார்.

வரலாறு
------

1971இல் கர்நாடகாவின் மைசூரின் ககனகோட்டு வனப்பகுதியில் துரோணர் பிடிபட்டது. இது சிமோகாவில் சிறிது காலத்திற்கு மரங்களை எடுத்துச் செல்ல பயன்படுத்தப்பட்டது. தொண்டப்பாஜி என்பவர் துரோணரின் பாகனாவார். இவரது தந்தை சென்னகேசவையா அதை அடக்கும் பொறுப்பில் இருந்தார். இருவரும் ஒன்றாக வளர்ந்த பிறகு, இவர் மற்றவர்களை விட இந்த விலங்கை நன்றாக புரிந்து கொண்டார்.

இறப்பு
------

1998 இல் கர்நாடகாவின், குடகு, மைசூர் மாவட்டங்களில் எல்லைகளை தாண்டி நாகர்ஹோளே தேசிய பூங்காவில் மேய்ந்து கொண்டிருந்த போது, துரோணர் மின்சாரம் தாக்கி இறந்தது. ஒரு மரத்திலிருந்து இலைகளை சாப்பிட முயன்றபோது, உயர் அழுத்த மின் கம்பியில் விழுந்து உடனடியாக மின்சாரம் தாக்கியது. இதன் மரணத்தைத் தொடர்ந்து, துரோணருக்கு கர்நாடகாவில் இரங்கல் தெரிவிக்கப்பட்டது.

மேற்கோள்கள்
-----------

1. ↑  David, Stephen (27 October 1997). "Dussehra Drona". India Today. 2 November 2015 அன்று பார்க்கப்பட்டது.
2. ↑  P. K. Surendran (31 August 2009). "Balarama is raring to go". *Daily News and Analysis*. 22 October 2015 அன்று பார்க்கப்பட்டது.
3. ↑  Srivatsa, Sharath A. (13 September 2005). "A gentle giant he cannot get out of his mind". *தி இந்து*.. பார்த்த நாள்: 22 October 2015.

வெளி இணைப்புகள்
---------------

* The Mahout
* Potpuri
**ஜிக்மே கேசர் நாம்கியல் வாங்சுக்** (*Jigme Khesar Namgyel Wangchuck*, பிறப்பு: பெப்ரவரி 21, 1980) என்பவர் வாங்சுக் குடும்பத்தைச் சேர்ந்த பூட்டானின் *டிரக் கியால்ப்போ* என்று அழைக்கப்படும் ஐந்தாம் மன்னரும் அரசுத்தலைவரும் ஆவார். உலகிலேயே மிகவும் குறைந்த அகவையுடைய நாட்டுத் தலைவர் இவர் ஆவார். இவரின் தந்தை ஜிக்மே சிங்கே வாங்சுக் 9 டிசம்பர் 2006இல் தனது பதவியினை இவருக்காகத் துறந்தார். வாங்சுக் குடும்பம் பூட்டானை ஆளத்தொடங்கியதன் நூறாம் ஆண்டும், நற்குறியுள்ள ஆடாகவும் கருதப்பட்ட 2008இல் இவருக்கு முடிசூட்டப்பட்டது.

குடும்பம்
---------

கேசார், பூட்டான் மன்னர் ஜிக்மே சிங்கே வாங்சுக்கிற்கும்ம் அவரது மூன்றாவது மனைவிக்கும் பிறந்த மூத்த மகன் ஆவார். இவருக்கு ஒரு சகோதரியும், தகப்பனின் மற்றைய இரு மனைவிகளுக்கும் பிறந்த மேலும் நான்கு சகோதரிகளும், மூன்று சகோதரர்களும் உள்ளனர். கேசார் தனது 31 ஆம் வயதில் 2011 ஒக்டோபர் 13 ஆம் நாள் ஜெட்சுன் பெமா என்பவரைத் திருமணம் புரிந்தார்.

கல்வி
-----

ஆரம்பக் கல்வியை பூட்டானில் கற்ற கேசர் உயர் கல்வியை ஐக்கிய அமெரிக்காவிலும், பட்டப்படிப்பை ஐக்கிய இராச்சியத்தின் ஒக்ஸ்போர்ட் பல்கலைக்கழகத்திலும் கற்றார். அரசியலில் பட்டப்பின்படிப்பும் பெற்றார்
.

முடிசூடல்
---------

டிசம்பர் 2005 இல் மன்னர் சிங்கே தான் பதவி விலகிக் கொண்டு தனது மூத்த மகனான கேசரை 2008 இல் மன்னராக்க முடிவு செய்து அறிவித்தார். அதன் படி தனது அதிகாரங்கள் பலவற்றை மகனுக்கு மாற்றி நாட்டில் ஜனநாயக ஆட்சியை அறிமுகப்படுத்தினார். 2006 டிசம்பர் 14 இல் தனது பதவியைத் துறந்து ஜிக்மே கேசரை மன்னராக்கினார். மார்ச் 2008 இல் அங்கு முதல் முறையாக நாடாளுமன்றத் தேர்தல் நடைபெற்றது.

நவம்பர் 6 2008 இல் அதிகாரபூர்வமாக முடிசூடும் நிகழ்வு திம்புவில் உள்ள தங்க அரண்மனையில் நிகழ்ந்தது. இவ் வரலாற்று முக்கியத்துவம் வாய்ந்த நிகழ்வுக்கு நவம்பர் 6 ஆம் திகதியே மிகச் சிறந்ததென சோதிடர்கள் கணித்துக் கொடுத்ததற்கமைய முடிசூட்டு விழா நடைபெற்றது.

முடிசூட்டு விழாவில் பல்வேறு வெளிநாட்டுத் தலைவர்கள் கலந்து கொண்டனர். இந்தியாவின் சார்பில் இந்திய குடியரசுத் தலைவர் பிரதீபா சிங், காங்கிரஸ் தலைவர் சோனியா காந்தி, அவரது மகன் ராகுல் காந்தி, மகள் பிரியங்கா ஆகியோர் கலந்து கொண்டனர். புதிய மன்னர் முடிசூடியதைக் கொண்டாட நவம்பர் 6 முதல் ஒரு வாரத்துக்கு பூட்டானில் அரசு விடுமுறை அறிவிக்கப்பட்டது.

மேற்கோள்கள்
-----------

1. ↑  "Bhutan's new king committed to democracy". 2007-03-12 அன்று மூலம் பரணிடப்பட்டது. 2008-11-06 அன்று பார்க்கப்பட்டது.
2. ↑  His Royal Highness Crown Prince Dasho Jigme Khesar Namgyal Wangchuck
3. ↑  Bhutan king announces abdication
4. ↑  Bhutanese king steps down early
5. ↑  Lavish coronation for Bhutan king

வெளி இணைப்புகள்
---------------

* Bhutan's Royal Family
* More Royal Family Background
* Tim Fischer: Wise heads prevail in capital of happiness பரணிடப்பட்டது 2008-10-13 at the வந்தவழி இயந்திரம்
* Bhutan 2008 Coronation of the Fifth King (Official Website) பரணிடப்பட்டது 2008-03-18 at the வந்தவழி இயந்திரம்
**வாசுதேவன் பாஸ்கரன்** (*Vasudevan Baskaran*) (பிறப்பு ஆகஸ்ட் 17, 1950) ஒரு சிறந்த வளைதடிப் பந்தாட்ட விளையாட்டு வீரர். இவர் மாஸ்கோவில் நடந்த 1980- ஒலிம்பிக் விளையாட்டில் இந்திய தேசிய அணியின் தலைவராக விளையாடினார். இந்த அணி இந்தியாவுக்கு தங்கப் பதக்கத்தை பெற்றுத் தந்தது. 1979-80 ஆம் ஆண்டுக்கான அர்ஜுனா விருதைப் பெற்றார்.

வாழ்க்கையும்,கல்வியும்
----------------------

இவர் பிறந்த ஊர் ஆரணி. தந்தை வாசுதேவன் தாய் பத்மாவதி. படித்தது வெஸ்லி பள்ளி, மற்றும் லயோலா கல்லூரி

விளையாட்டு
----------

11 வயதில் வளைத்தடிப் பந்தாட்டத்தை விளையாட ஆரம்பித்தார். அகில இந்திய பள்ளி அணியில் இடம்பெற்றார். கல்லூரி நாளில் பல்கலைக்கழக அணிக்காக ஆஸ்திரேலியா, சிங்கப்பூர் ஆகிய நாடுகளில் பயணம் செய்து இந்திய பல்கலைக்கழக அணிக்காக விளையாடினார். இந்திய அணிக்காக 10 ஆண்டுகள் விளையாடினார். 2 உலகப் போட்டிகள், 2 ஒலிம்பிக் போட்டிகள், 2 ஆசிய போட்டிகளில் கலந்துகொண்டுள்ளார். 1980இல் மாஸ்கோ ஒலிம்பிக்கில் பங்கேற்ற அணிக்கு தலைமை வகித்து, தங்கப் பதக்கம் பெற்று தாயகம் திரும்பினார்.

விருதுகள்
---------

* பத்மஸ்ரீ விருது
* அர்ஜுணா விருது
* இந்தியாவின் தலைசிறந்த விளையாட்டு வீரர்
* இரயில்வேயின் சிறந்த விளையாட்டு வீரர்
* அகில உலக சிறந்த பயிற்சியாளர் விருது

குறிப்புகள்
-----------

1. ↑  தினமணி தீபாவளி மலர்,1999,தலைசிறந்த தமிழர்கள். பக்கம்37
**அட்சன் விரிகுடா** (*Hudson Bay*) கனடாவின் கிழக்கு நடுப்பகுதியில் உள்ள விரிகுடாக் கடல் ஆகும். இது உலகின் நான்காவது மிகப்பெரும் கடல் ஆகும்; இதன் பரப்பு 316,000 சதுர மைல்கள் (819,000 சதுர கிலோமீட்டர்கள்). வடக்குக் கடலோரமும் மேற்கு கடலோரமும் நூனவுட்டிற்கு உரிமையானது. தெற்கு கடலோரம் மானிட்டோபாவிற்கும் ஒன்ராறியோவிற்கும் இடையே பிரிபட்டுள்ளது. கிழக்குக் கடலோரம் கியூபெக்கிற்குச் சொந்தமானது. இது அத்திலாந்திக்குப் பெருங்கடலுடன் விரிகுடாவின் வடகிழக்கில் உள்ள அட்சன் நீரிணையால் இணைக்கப்பட்டுள்ளது. விரிகுடாவின் வடக்கில் உள்ள பாக்சு கால்வாய் இதை ஆர்க்டிக் பெருங்கடலுடன் இணைக்கிறது.

இதன் நீர் மிகப் பரந்த பரப்பில் பாய்கின்றது; ஏறத்தாழ 3,861,400 சதுர கிலோமீட்டர்கள் (1,490,900 sq mi) பரப்பில் ஒன்ராறியோவின் பகுதிகள், கியூபெக், சஸ்காச்சுவான், ஆல்பர்ட்டா, பெரும்பாலான மானிட்டோபா, தென்கிழக்கு நூனவுட், மற்றும் வடக்கு டகோட்டா, தெற்கு டகோட்டா, மினசோட்டா, மொன்ட்டானா பகுதிகளுக்குப் பாய்கின்றது. அட்சன் விரிகுடாவின் தென்பக்க கிளை ஜேம்சு விரிகுடா எனப்படுகின்றது.

1610இல் தனது கப்பல் *டிசுகவரி* மூலம் வந்து இந்த விரிகுடாவை கண்டறிந்த இங்கிலாந்தின் நாடுகாண் பயணி என்றி அட்சன் பெயரில் இது அழைக்கப்படுகின்றது.

மேற்சான்றுகள்
-------------

1. ↑  "Canada Drainage Basins". *The National Atlas of Canada, 5th edition*. Natural Resources Canada. 1985. 4 மார்ச் 2011 அன்று மூலம் பரணிடப்பட்டது. 24 November 2010 அன்று பார்க்கப்பட்டது.

வெளி இணைப்புகள்
---------------

* Britannica Online-Hudson Bay
**அடோனிஸ்** (*Adonis* ) என்பவர் கிரேக்கத் தொன்மங்களில் கூறப்படும் அப்ரோடிட் மற்றும் புரோசெர்ப்பினா தெய்வத்தின் இறந்த காதலராவார்.

ஒரு நாள், அடோனிஸ் வேட்டைக்குப் போன போது ஒரு காட்டுப்பன்றியின் தாக்குதலுக்கு உள்ளாகிறார். காயமுற்ற அடோசனிசை அப்ரோடிட் தன் கைகளில் ஏந்தி அழுதுகொண்டிருக்கையில் இறக்கிறார். அவளின் கண்ணீரும் அடோனிசின் குருதியும் கலந்து அனிமொன் என்னும் செந்நிறப் பூவாக மாறுகிறது. அப்ரோடைட் தனது துயரத்தை நினைவுகூரும் அடோனியா பண்டிகையை அறிவித்தாள். இது ஒவ்வொரு ஆண்டும் கோடைக் காலத்தின் நடுப்பகுதியில் பெண்களால் அனுசரிக்கபட்டது. இந்த பண்டிகையின் போது, கிரேக்க பெண்கள் வேகமாக முளைக்கும் தாவரங்களின் விதைகளை சிறிய தொட்டிகளில் இட்டு வளர்ப்பார்கள். "அடோனிஸ் தோட்டங்கள்" என்னும் அவற்றை அப்பெண்கள் தங்கள் வீடுகளின் மேல் வெப்பம் மிகுந்த வெயிலில் வைப்பார்கள். இதன் பிறகு தாவரங்கள் முளைக்கும், என்றாலும் விரைவில் வாடி இறந்துவிடும். அப்போது பெண்கள் அடோனிசின் மரணத்திற்கு துக்கம் அனுசரித்து, தங்கள் ஆடைகளை கிழித்துக் கொண்டும், மார்பில் அடித்துக்கொண்டும் துக்கப்படுவார்கள்.

உயிர்தெழல்
----------

அவர் இறந்த பிறகு புரோசெர்ப்பினா என்னும் பாதாள உலகத்துப் பெண் அவரை உயிர்ப்பிக்கிறாள். அதற்காக அவர் இருண்ட பாதாள உலகத்திலே அவளோடு ஆறுமாதங்கள் இருக்கவேண்டியவனாகின்றார். அடுத்த ஆறு மாதங்கள் ஆப்ரொடைட்டியுடன் இருக்கலாம். இந்தக் கதை பருவங்களின் மாறுதலைக் காட்டுவது என்பார்கள்.

மூலம்
-----

 பொம்பெயில் அடோனிஸ், குபிட், வீனஸ் ஆகியோரை சித்தரிக்கும் ஒரு பழங்கால ஓவியம்
கிரேக்கர்கள் அடோனிசின் வழிபாட்டு முறையானது அண்மைக் கிழக்கு வம்சாவளியைச் சேர்ந்ததாகக் கருதினர். அடோனிசின் பெயர் "ஆண்டவர்" என்று பொருள்படும் கானானிய சொல்லிலிருந்து வந்தது என்றும், பெரும்பாலான நவீன அறிஞர்கள் அப்ரோடைட், அடோனிசின் கதை முந்தைய மெசொப்பொம்மோமிய தொன்மமான இன்னா (இஷ்தார்) மற்றும் டுமுசிட் (தம்முஸ்) ஆகியவற்றிலிருந்து வந்ததாக கருதுகின்றனர்.

19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் சமயம் பற்றிய ஆய்வுகளில், அடோனிஸ் என்பவர் இறந்து உயிர்பெற்று வரும் கடவுளுக்கு முதன்மையான எடுத்துகாட்டாக பரவலாகக் சுட்டப்பட்டார். இவரது பெயர் நவீன காலத்தில் அழகான தொன்மைக்கால இளைஞர்களை குறிப்பிடப் பயன்படுத்தப்படுகிறது.

குறிப்புகள்
-----------

1. ↑  /əˈdoʊnɪs/, NA usually /əˈdɒnɪs/; பண்டைக் கிரேக்கம்: Ἄδωνις *Ádōnis*, வார்ப்புரு:IPA-grc; derived from the Canaanite word *ʼadōn*, meaning "lord".

அடிக்குறிப்புகள்
----------------

1. ↑  Burkert 1985, ப. 176–177.
2. ↑  Cyrino 2010, ப. 97.
3. ↑  R. S. P. Beekes, *Etymological Dictionary of Greek*, Brill, 2009, p. 23.
4. ↑  Botterweck & Ringgren 1990, ப. 59–74.
5. ↑  West 1997, ப. 57.